Fath Ali Shah Qajar

Fath Ali Shah Qajar (persisk: فتحعلى شاه قاجار; født fredag 24. januar 1772, død 24. oktober 1834) var den andre kongen av Qajar-dynastiet i  Persia. Han var nevøen til Agha Muhammed Khan Qajar og regjerte fra 17. juni 1797 til sin død, i 37 år og 2 måneder. De viktigste hendelsene som fant sted i hans regjeringstid var de to krigene mellom  Persia og Russland der den iranske hæren ble beseiret. Gulistan-traktaten og senere Turkmantsjaj-traktaten ble undertegnet  og  Persia mistet mange av sine nordlige territorier til Russland.

Bakgrunn 
Baba Khan, bedre kjent etter hans kroning i 1797 som Fath Ali Shah Qajar, ble født i byen Damghan, som ligger i   Semnan-provinsen i Iran. Siden faren var mistenkt for å drive med politisk virksomhet mot Zand-dynastiet, ble han sendt som et fem år gammelt gissel til Shiraz hos onkelen  sin Agha Muhammed Khan Qajar,  som selv på den tiden var i eksil under sikkerhetsovervåking  av Karim Khan Zand.
I 1779, etter Karim Khans død, gjorde Muhammad Khan Qajar opprør mot Zand-dynastiet. I krigene som fulgte, tjente Baba Khan sin onkel. Da Agha Muhammed Khan Qajar vant og etablerte Qajar-dynastiet, hadde han ingen arving. Baba Khan ble adoptert av kongen som sønn og kronprins.
Baba Khan var guvernør i Fars da onkelen hans ble myrdet i 1797. Deretter besteg Baba Khan tronen og brukte navnet Fath Ali Shah siden. 
De viktigste hendelsene som fant sted i hans regjeringstid var de to krigene mellom Persia og Russland der den iranske hæren ble beseiret. Gulistan-traktaten og senere Turkmantsjaj-traktaten ble undertegnet  og  Persia mistet mange av sine nordlige territorier til Russland.
Fath Ali Shah Qajar hadde først utnevnt Abbas Mirza, altså sin yngste sønn av en adelig stamme, til kronprins. Men kronprinsen døde før kongen selv og kronprinsens sønn Mohammad tok farens plass som kronprins og ble etter Fath Ali Shah Qajar den neste og tredje kongen i Qajar-dynastiet.

Referanser 

Irans historie